CELEX: 32009D0363
Language: hu
Date: 2009-04-30 00:00:00
Title: 2009/363/EK: A Bizottság határozata ( 2009. április 30.) az Európai Parlament és a Tanács 2119/98/EK határozata értelmében a közösségi hálózatnak jelentendő fertőző betegségek esetdefinícióinak megállapításáról szóló 2002/253/EK határozat módosításáról (az értesítés a C(2009) 3517. számú dokumentummal történt) (EGT-vonatkozású szöveg)

1.5.2009   
            
            
               HU
            
            
               Az Európai Unió Hivatalos Lapja
            
            
               L 110/58
            
         
      A BIZOTTSÁG HATÁROZATA
   
   (2009. április 30.)
   az Európai Parlament és a Tanács 2119/98/EK határozata értelmében a közösségi hálózatnak jelentendő fertőző betegségek esetdefinícióinak megállapításáról szóló 2002/253/EK határozat módosításáról
   (az értesítés a C(2009) 3517. számú dokumentummal történt)
   (EGT-vonatkozású szöveg)
   (2009/363/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Közösségben a fertőző betegségek járványügyi felügyeleti és ellenőrzési hálózatának létrehozásáról szóló, 1998. szeptember 24-i 2119/98/EK európai parlamenti és tanácsi határozatra (1) és különösen annak 3. cikke c) pontjára,
   mivel:
   
               (1)
            
            
               Az Európai Parlament és a Tanács 2119/98/EK határozata szerinti közösségi hálózat hatálya alá fokozatosan besorolandó fertőző betegségekről szóló, 1999. december 22-i 2000/96/EK bizottsági határozat (2) I. mellékletének 2.1. pontja szerint a „védőoltással megelőzhető betegségek”, többek között az „influenza” a közösségi hálózaton belül a járványügyi felügyelet alá tartoznak a 2119/98/EK határozat értelmében.
            
         
               (2)
            
            
               Az Európai Parlament és a Tanács 2119/98/EK határozata értelmében a közösségi hálózatnak jelentendő fertőző betegségek esetdefinícióinak megállapításáról szóló, 2002. március 19-i 2002/253/EK bizottsági határozat (3) 2. cikkének megfelelően az említett határozat mellékletében meghatározott esetdefiníciókat a legújabb tudományos ismeretek alapján a szükséges mértékben aktualizálni kell.
            
         
               (3)
            
            
               Észak-Amerikából és újabban több uniós tagállamból is számos esetről érkezett bejelentés egy új influenzavírussal kapcsolatban. A vírus az „influenza” betegség 2000/96/EK határozat I. mellékletében felsorolt megjelenési formájának egyike. Mindazonáltal, mivel az új vírus az influenzajárvány kockázatát is magában hordozza, és a Közösség és az illetékes nemzeti hatóságok között azonnali összehangolt fellépést követel, egyedi esetdefiníciót kell meghatározni, hogy a vírust el lehessen különíteni az influenza általánosabb esetdefiníciójától, ezáltal lehetővé téve a nemzeti illetékes hatóságoknak, hogy a 2119/98/EK határozat 4. cikkével összhangban jelentsék a közösségi hálózatnak a megfelelő információkat.
            
         
               (4)
            
            
               Az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendelet (4) 9. cikkével összhangban az Európai Betegségmegelőzési és Járványvédelmi Központ (ECDC) a Bizottság felkérésére a tanácsadó fórummal egyetértésben az érintett fertőző betegség esetdefiníciójára vonatkozó technikai dokumentumot bocsátott rendelkezésre, segítve a Bizottságot és a tagállamokat az intervenciós stratégiák kifejlesztésében a felügyelet és reagálás terén. A 2002/253/EK határozat mellékletében felsorolt esetdefiníciókat az említett dokumentumban foglalt információk alapján aktualizálni kell.
            
         
               (5)
            
            
               Az e határozatban előírt intézkedések összhangban vannak a 2119/98/EK határozat 7. cikkével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A 2002/253/EK határozat melléklete az e határozat mellékletében szereplő további esetdefinícióval egészül ki.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2009. április 30-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 1998.10.3., 1. o.
   
      (2)  HL L 28., 2000.2.3., 50. o.
   
      (3)  HL L 86., 2002.4.3., 44. o.
   
      (4)  HL L 142., 2004.4.30., 1. o.
   
      MELLÉKLET
      A 2002/253/EK határozat melléklete a következő bejegyzéssel egészül ki:
      
         „ÚJ, A(H1N1) INFLUENZAVÍRUS (AZ ÚGYNEVEZETT A(H1N1) SERTÉSINFLUENZA-VÍRUS, ILLETVE MEXIKÓI INFLUENZAVÍRUS) (1)
         
         
            Klinikai kritériumok
         
         Minden olyan személy, akinél jelentkezik az alábbi tünetek egyike:
         
                     —
                  
                  
                     38 °C-nál magasabb láz ÉS akut légzőszervi fertőzés jelei és tünetei,
                  
               
                     —
                  
                  
                     pneumónia (komoly légzőszervi betegség),
                  
               
                     —
                  
                  
                     ismeretlen akut légzőszervi betegség okozta elhalálozás.
                  
               
            Laboratóriumi kritériumok
         
         A következő tesztek legalább egyike:
         
                     —
                  
                  
                     RT-PCR,
                  
               
                     —
                  
                  
                     víruskultúra (feltétele: BSL 3 létesítmények),
                  
               
                     —
                  
                  
                     az új, A(H1N1) influenzavírust semlegesítő antitestek megnégyszereződése (azt jelzi, hogy páros szérumra van szükség; az első szérummintát a betegség akut szakaszában, majd pedig a másodikat a lábadozás szakaszában, legkorábban 10–14 nappal később veszik le).
                  
               
            Epidemiológiai kritériumok
         
         A betegség jelentkezése előtti hét napban az alábbi három feltétel legalább egyike:
         
                     —
                  
                  
                     olyan személy, aki az új, A(H1N1) influenzavírus általi fertőzés egy megerősítést nyert esetével közvetlen kapcsolatban állt,
                  
               
                     —
                  
                  
                     olyan személy, aki olyan területre utazott, ahol az új A(H1N1) influenza emberről emberre való átvitelének esetét már dokumentálták,
                  
               
                     —
                  
                  
                     olyan személy, aki olyan laboratóriumban dolgozik, ahol az új A(H1N1) influenzavírust vizsgálják.
                  
               
            Esetosztályozás
         
         A.   Vizsgálat alatt álló eset
         
         Minden olyan személy, akire teljesülnek a klinikai vagy epidemiológiai kritériumok.
         B.   Valószínűsíthető eset
         
         Minden személy, akire teljesülnek a klinikai ÉS epidemiológiai kritériumok ÉS a laboratóriumi eredményt tekintve pozitív, alcsoportját tekintve besorolhatatlan A influenza általi fertőződöttséget mutat.
         C.   Megerősített eset
         
         Minden személy, akire teljesülnek a laboratóriumi kritériumok.
      
      
         (1)  Az elnevezés az Egészségügyi Világszervezet által használt meghatározás szerint fog módosulni.”